ZAGREB - Mlada vučica pobjegla je iz svojeg kaveza i ušla u javni prostor zagrebačkog Zoološkog vrta. Djelatnici Zoološkog zamolili su posjetitelje da se sklone u zatvorene nastambe dok je trajala potraga za vučicom

Nakon kraće potrage, vučica je uhvaćena i neozlijeđena vraćena u svoj kavez, a posjetitelji su mogli nastaviti razgledavanje vrta.

Reporterka Jutarnjeg zatekla se u Zoološkom vrtu u vrijeme bijega vučice, no kaže kako situacija nije bila dramatična.

- Svi su bili jako pristojni, samo su nas malo usmjeravali, rekla je i dodala kako nije bilo nikakve panike.

Neslužbeno doznajemo kako su djelatnici Zoološkog vrta pokušali spojiti mladi par vukova za potrebe parenja, no njihovo se udvaranje nije odvijalo po planu, i vučica je uspjela pobjeći čuvarima.

Nakon bijega, čuvari su vučicu ubrzo uspjeli uvatiti i uspavati strelicom, nakon čega je vraćena u nastambu.